જ્યારથી કેન્દ્રમાં નરેન્દ્ર મોદીની સરકાર આવી છે ત્યારથી વિરોધ પક્ષો આરોપ લગાવતા રહ્યાં છે કે, કશ્મીર સમસ્યાના સમાધાન માટે મોદી સરકારે કોઈ નક્કર પગલા નથી લીધાં. જેથી મોદી સરકાર દ્વારા ચર્ચાની તૈયારીને કેન્દ્ર સરકારનું કશ્મીર સમસ્યાના સ્થાયી સમાધાન માટે નક્કર પગલું માનવામાં આવી રહ્યું છે. આ પહેલા સપ્ટેમ્બર મહિનામાં ગૃહપ્રધાન રાજનાથસિંહે કશ્મીરની મુલાકાત લીધી હતી અને વિવિધ રાજકીય પક્ષો સાથે બેઠક યોજીને સ્થિતિ અંગે જાત માહિતી મેળવી હતી.